Revisorerklæring til brug for ansøgning om refusion af CO2-afgifter til virksomheder, der udøver erhvervsmæssigt fiskeri  

Til  [virksomheden]  og Miljøstyrelsen 


Formålet med denne erklæring om aftalte arbejdshandlinger
Formålet med vores erklæring er udelukkende at assistere Miljøstyrelsen med at vurdere de indberettede oplysninger[footnoteRef:1] vedrørende ansøgningen om refusion af CO2-afgifter til virksomheder, der udøver erhvervsmæssigt fiskeri i 2025 for  [virksomheden]   [CVR-nr. XXXXXXXX] .  [1:  Her henvises der til ansøgningsskemaet] 


Denne erklæring er alene tiltænkt  [virksomheden]  og Miljøstyrelsen og må ikke anvendes eller distribueres til andre uvedkommende parter.

 [Virksomheden]  ansvar
 [Virksomheden]  har bekræftet, at de aftalte arbejdshandlinger, der er fastlagt i bekendtgørelsen om refusion af CO2-afgifter til virksomheder, der udøver erhvervsmæssigt fiskeri[footnoteRef:2], er egnede til formålet med opgaven. [2:  BEK nr. 796 af 22/09/2026] 


 [Virksomheden]  er ansvarlig for det erklæringsemne, hvorpå de aftalte arbejdshandlinger udføres. 

Revisors ansvar
Vi har udført opgaven om aftalte arbejdshandlinger i overensstemmelse med den internationale standard om beslægtede opgaver ISRS 4400 (Ajourført) Opgaver om aftalte arbejdshandlinger og yderligere krav ifølge dansk revisorlovgivning. En opgave om aftalte arbejdshandlinger indebærer, at vi udfører de arbejdshandlinger, der er fastlagt i bekendtgørelsen om refusion af CO2-afgifter til virksomheder, der udøver erhvervsmæssigt fiskeri, og som er aftalt med  [virksomheden] , og rapporterer om observationerne, som er de faktiske resultater af de udførte aftalte arbejdshandlinger. Vi udtaler os ikke om egnetheden af de aftalte arbejdshandlinger.

Denne opgave om aftalte arbejdshandlinger er ikke en erklæringsopgave med sikkerhed. Vi afgiver derfor ikke en revisionskonklusion eller udtrykker anden form for konklusion med sikkerhed om ansøgningsskemaet for regnskabsperioden 2025 for  [virksomheden] . 

Det kan således ikke udelukkes, at såfremt vi havde udført yderligere arbejdshandlinger, kunne andre forhold være fundet og rapporteret.

Professionsetik og kvalitetsstyring
Vi har overholdt relevante bestemmelser i revisorloven og internationale Ethics Standards Board for Accountants' internationale retningslinjer for revisorers etiske adfærd (IESBA Code), herunder principper om integritet, objektivitet, professionel kompetence og fornøden omhu og uafhængighedskravene i IESBA Code.

  [Statsautoriseret/registreret/godkendt revisionsfirma]  anvender International Standard on Quality Management 1, ISQM 1, som kræver, at vi designer, implementerer og driver et kvalitetsstyringssystem, herunder politikker eller procedurer vedrørende overholdelse af etiske krav, faglige standarder og gældende lov og øvrige reguleringer.

Arbejdshandlinger og observationer
Vores arbejdshandlinger har bestået i at udføre de nedenfor beskrevne arbejdshandlinger, som er fastlagt i bekendtgørelsen om refusion af CO2-afgifter til virksomheder, der udøver erhvervsmæssigt fiskeri §5 stk. 2, nr. 1-3. 

Erklæringen vedrører kun det forhold, der er nævnt nedenfor og kan ikke udstrækkes til at omhandle   [virksomhedens]  regnskab som helhed.

	Arbejdshandlinger
	Observationer

	1
	Vi har kontrolleret, at den anførte oplysning om CO2-afgifter i  [virksomhedens]  ansøgningsskemaet til Miljøstyrelsen på i alt  [kr.]  kr. er i overensstemmelse med virksomhedens registreringer og bogholderi.
	 [Rapporter faktiske resultater] 


	2
	Vi har kontrolleret, at de øvrige oplysninger i  [virksomhedens]  ansøgningsskema til Miljøstyrelsen er i overensstemmelse med virksomhedens registreringer og bogholderi.
	 [Rapporter faktiske resultater] 


	3
	Vi har kontrolleret, at  [virksomheden] er berettiget til refusion af CO2-afgifter med det ansøgte beløb i henhold til § 1, §§ 3, 4 og 5 i bekendtgørelse om refusion af CO2-afgifter til virksomheder, der udøver erhvervsmæssigt fiskeri 
	 [Rapporter faktiske resultater] 

